b'\n_START_ARTICLE_\nEgyptiske revolution 2011\n_START_SECTION_\nBaggrund\n_START_PARAGRAPH_\nMubarak indf\xc3\xb8rte 1982 en vedvarende undtagelsestilstandslov (der ikke l\xc3\xa6ngere g\xc3\xa6lder i dag), og som gjorde ham til en autorit\xc3\xa6r hersker. Grunden til n\xc3\xb8dretsloven var et attentat p\xc3\xa5 Mubaraks forg\xc3\xa6nger, Anwar Sadat beg\xc3\xa5et af fundamentalister i den egyptiske h\xc3\xa6r. I 2005 lovede Mubarak at give tilladelse til, at uafh\xc3\xa6ngige kandidater kunne stille op til pr\xc3\xa6sidentvalgene, men efter Det Muslimske Broderskab ved valgene vandt indflydelse, oph\xc3\xb8rte liberaliseringen._NEWLINE_I slutningen af 2010 fandt et parlamentsvalg sted, der var pr\xc3\xa6get af valgsvindel. Derved opn\xc3\xa5ede Mubaraks Det Nationaldemokratiske parti 420 af de 508 pladser. Oppositionspartierne har kun tre procent af mandaterne i parlamentet._NEWLINE_\xc3\x85rsagerne til de stigende protester og demonstrationer var som i mange af de andre arabiske stater det autorit\xc3\xa6re sikkerhedsapparat, manglende demokrati, korruption, overbefolkning, d\xc3\xa5rlige leveforhold med h\xc3\xb8j arbejdsl\xc3\xb8shed, boligmangel, stigende f\xc3\xb8devarepriser og en lav mindstel\xc3\xb8n._NEWLINE_Derudover var Egypten i undtagelsestilstand, hvor en lang r\xc3\xa6kke borgerrettigheder stort set har v\xc3\xa6ret suspenderet siden 1967. Det har medf\xc3\xb8rt udbredt politibrutalitet og begr\xc3\xa6nset ytringsfrihed.\n_START_SECTION_\nInspiration til ikke-voldelige protester\n_START_PARAGRAPH_\nSom forberedelse til en omstyrtelse af Mubarak havde oppositionsgrupperne studeret Gene Sharps publikationer om ikke-voldelige revolutioner, herunder samarbejde med lederne af Otpor!, den studenterledede serbiske opstand i 2000. Sharps skrifter med en liste p\xc3\xa5 198 ikke-voldelige "v\xc3\xa5ben" var oversat til arabisk og var i oml\xc3\xb8b p\xc3\xa5 Tahrir-pladsen under bes\xc3\xa6ttelsen af pladsen.\n_START_SECTION_\nForl\xc3\xb8b\n_START_PARAGRAPH_\nTirsdag, 25. januar 2011 begyndte demonstrationerne i Kairo i n\xc3\xa6rheden af den Egyptiske h\xc3\xb8jesteret og fortsatte til pladsen foran parlamentet. Store politi- og sikkerhedskr\xc3\xa6fter indsatte vandkanoner og t\xc3\xa5regas for at opl\xc3\xb8se demonstrationen. Der var ogs\xc3\xa5 demonstrationer i Alexandria, al-Mansura og Aswan og Asyut. Under demonstration i havnebyen Suez \xc3\xa5bnede politiet ild mod demonstranterne. Derved blev to demonstranter dr\xc3\xa6bt. En 45-\xc3\xa5rig demonstrant d\xc3\xb8de af indre kv\xc3\xa6stelser samme dag._NEWLINE_Onsdag 26. januar Efter at tusinder af demonstranter \xc3\xa5benbart havde aftalt nye demonstrationer over Facebook og Twitter, blev begge internettettjenester lukket af myndighederne._NEWLINE_Torsdag, 27. januar meldte myndighederne, at seks personer var dr\xc3\xa6bt og mindst 860 demonstranter var arresteret. Efter at aktiekurserne p\xc3\xa5 den egyptiske b\xc3\xb8rs i l\xc3\xb8bet af 15 minutter faldt med 6,25 procent, blev al handel udsat. Regeringen meddelte over de statslige radio og tv- kanaler, at den egyptiske Folkeforsamling om s\xc3\xb8ndagen ville besk\xc3\xa6ftige sig med fattigdomsbek\xc3\xa6mpelse og en eventuel forh\xc3\xb8jelse af mindstel\xc3\xb8nnen. \xe2\x80\x93 Om aftenen ankom Mohammed el-Baradei til Kairo. Hans pr\xc3\xa6sidentkandidatur blev udsigtsl\xc3\xb8s, fordi Mubarak \xc3\xa6ndrede forfatningen. El-Baradei tilb\xc3\xb8d ved sin ankomst at anf\xc3\xb8re en fredelig omstilling._NEWLINE_Fredag, 28. januar forts\xc3\xa6tter demonstrationerne i de store byers gader med stigende styrke. \xe2\x80\x93 I den middelegyptiske by Beni Suef fors\xc3\xb8ger personer at storme to politistationer. Sikkerhedskr\xc3\xa6fterne skyder med skarpe skud og 17 mennesker bliver dr\xc3\xa6bt._NEWLINE_L\xc3\xb8rdag, 29. januar stiger plyndringerne, der f\xc3\xb8r kun var i mindre omfang. For at beskytte sig mod de kriminelle bander opretter beboerne i flere byer borgerv\xc3\xa6rn. Mange af demonstranterne mener, at regeringen bevidst fors\xc3\xb8ger at skabe kaos for at stille demonstranterne i et d\xc3\xa5rligt lys. \xe2\x80\x93 Demonstrationerne i de store byers gader forts\xc3\xa6tter med stigende styrke og Ahmed Nazif, der var premierminister siden 2004 g\xc3\xa5r af og Ahmad Schafiq bliver premierminister. Men demonstranterne forlanger stadig, at Mubarak g\xc3\xa5r af. \xe2\x80\x93 I en f\xc3\xa6lles erkl\xc3\xa6ring af statslederne fra Tyskland, Frankrig og Storbritannien opfordres Mubarak til at indf\xc3\xb8re frie valg._NEWLINE_S\xc3\xb8ndag, 30. januar forts\xc3\xa6tter protesterne p\xc3\xa5 Tahrir-pladsen i Kairo. \xe2\x80\x93 De fleste af de udl\xc3\xa6ndinge, der stadig opholder sig i landet, forlader landet. H\xc3\xa6renheder rykker ind i de indtil nu ikke uroligshedsplagede feriebyer Sharm el-Sheikh og Al-Arisch. \xe2\x80\x93 Det \xc3\xa6gyptiske milit\xc3\xa6r overflyver med helikoptere og jagerfly Tahrir-pladsen i Kairo for at overv\xc3\xa5ge demonstrationerne._NEWLINE_Mandag, 31. januar indhegnes Tahrir-pladsen med pigtr\xc3\xa5d og er dermed sp\xc3\xa6rret for offentligheden. Politiet var igen i indsats, blandt andet med at regul\xc3\xa6re trafikken. \xe2\x80\x93_NEWLINE_Om eftermiddagen meddelte en talsmand fra den \xc3\xa6gyptiske h\xc3\xa6r i det statslige TV, at demonstranternes krav er legitimt\xe2\x80\x9c og bebudede, \xe2\x80\x9eikke at inds\xc3\xa6tte magt mod det egyptiske folk\xe2\x80\x9c. \xe2\x80\x9eMeningsfriheden i fredelig form er garanteret for alle\xe2\x80\x9c, citerer det officielle nyhedsbureau Mena. \xe2\x80\x93 I Alexandria er der fortsat store demonstrationer med og den vigtige handelshavn er fortsat lukket. \xe2\x80\x93 H\xc3\xa6ren forst\xc3\xa6rker indsatsen mod de talrige plyndringer. Omkring 450 anholdes og stilles for en milit\xc3\xa6r domstol._NEWLINE_Tirsdag, 1. februar demonstrerer if\xc3\xb8lge TV-stationen Al Jazeera ca. 1 million mennesker i Kairos gader._NEWLINE_H\xc3\xa6ren sikrer pr\xc3\xa6sidentens palads med pigtr\xc3\xa5d, for at forhindre demonstranterne i at tr\xc3\xa6nge ind. H\xc3\xa6ren lover ikke at anvende magt mod demonstranterne. \xe2\x80\x93 Om aftenen forkyndte Mubarak i en fjernsynstale, at han ikke vil genopstille til det n\xc3\xa6ste pr\xc3\xa6sidentvalg og vil iv\xc3\xa6rks\xc3\xa6tte en dialog med de forskellige politiske grupper._NEWLINE_Onsdag, 2. februar opfordrede h\xc3\xa6ren efter Hosni Mubaraks tilbagetr\xc3\xa6delsetale til at slutte demonstrationerne. Om eftermiddagen opstod der p\xc3\xa5 Tahrir-pladsen voldelige sammenst\xc3\xb8d mellem demonstranterne og tilh\xc3\xa6ngere af pr\xc3\xa6sidenten. H\xc3\xa6ren affyrede varselsskud og fors\xc3\xb8gte at holde parterne fra hinanden. Egyptens sundhedsminister, Ahmed Hosni, sagde, at \xc3\xa9n er dr\xc3\xa6bt og 403 s\xc3\xa5ret under dagens uro. Om aftenen havde oppositionsdemonstranterne kontrollen over Tahrir-pladsen, mens tilh\xc3\xa6ngere af pr\xc3\xa6sident Hosni Mubarak fortsat var til stede i gaderne omkring om pladsen, hvor der var spredte sammenst\xc3\xb8d. 1.500 blev s\xc3\xa5ret under sammenst\xc3\xb8dene i Kairo, og tre mistede livet_NEWLINE_Torsdag, 3. februar fortsatte kampene mellem Mubarak-tilh\xc3\xa6ngerne, og de prodemokratiske demonstranter er fortsat i nat, hvor to blev dr\xc3\xa6bt og syv s\xc3\xa5ret af skud. \xe2\x80\x93 Oppositionsdemonstranterne p\xc3\xa5 Tahrir-pladsen i Kairo tog om formiddagen fanger, som var mist\xc3\xa6nkt for at ville tr\xc3\xa6nge ind p\xc3\xa5 pladsen og blande sig med demonstranterne for at anstifte uro og kamp. Demonstranterne h\xc3\xa6vdede, at de anholdte blev fotograferet og registreret, hvorefter de de overgives til milit\xc3\xa6ret. \xe2\x80\x93 Sidst p\xc3\xa5 formiddagen oprettede milit\xc3\xa6ret en 80 m bred st\xc3\xb8dpudezone for at holde de rivaliserende demonstranter fra hinanden. \xe2\x80\x93 Vicepr\xc3\xa6sident, Omar Suleiman meddeler i det statslige tv, at Hosni Mubaraks s\xc3\xb8n Gamal Mubarak ikke stiller op til det n\xc3\xa6ste pr\xc3\xa6sidentvalg. Han afviser endvidere kravet om, at pr\xc3\xa6sident Mubarak omg\xc3\xa5ende skal g\xc3\xa5r af. \xe2\x80\x93 Egyptens \xc3\xb8verste offentlige anklager udstedte udrejseforbud til tre ministre og flere tidligere embedsmand i det ledende regeringsparti. Samtidig blev deres bankkonti indefrosset._NEWLINE_Fredag, 4. februar Omkring Tahrir-pladsen og p\xc3\xa5 6. Oktober-broen, er der fra om morgenen soldater i kampdragter og bev\xc3\xa6bnet med automatv\xc3\xa5ben. Soldaterne kontrollerede adgangsvejen til pladsen for at forhindre Mubarak tilh\xc3\xa6ngerne at komme ind p\xc3\xa5 pladsen. \xe2\x80\x93 Oppositionsdemonstranterne barrikadere sig bag interimistiske vejsp\xc3\xa6rringer for at beskytte sig mod angreb fra Mubarak-tilh\xc3\xa6ngere. \xe2\x80\x93 Demonstrationerne i og ved Tahrir-pladsen i Kairo p\xc3\xa5 \'Afgangens Dag\' med ca. 200.000 deltagere, som dagen i dag blev d\xc3\xb8bt, var fredelig, bortset fra stenkast om eftermiddagen i en sidegade mellem grupper for og imod Mubarak._NEWLINE_L\xc3\xb8rdag, 5. februar  Milit\xc3\xa6ret i Kairo er tilsyneladende begyndt at holde de to stridende grupper mere adskilt. F\xc3\xb8r virkede h\xc3\xa6rens handlinger mere tilf\xc3\xa6ldig. Der er ingen meldinger om s\xc3\xa5rede eller dr\xc3\xa6bte efter nattens skudepisoder. \xe2\x80\x93 Alle i den seks mand store styringskomite i regeringspartiet NPD lige under pr\xc3\xa6sident Mubarak har forladt deres poster. Udskiftningen bet\xc3\xb8d blandt andet et farvel til Mubaraks s\xc3\xb8n, Gamal Mubarak, som politisk leder i partiet. \xe2\x80\x93 Det egyptiske stats-tv melder om samtaler mellem Egyptens vicepr\xc3\xa6sident Omar Suleiman og oppositionslederne for at gennemg\xc3\xa5, hvilke muligheder der er i lyset af den v\xc3\xa6rste politiske krise i Egypten i 30 \xc3\xa5r. Det muslimske broderskab, der har v\xc3\xa6ret forbudt i Egypten siden 1954 og hidtil har n\xc3\xa6gtet at forhandle med landets politiske ledelse, vil ogs\xc3\xa5 sidde med ved bordet._NEWLINE_S\xc3\xb8ndag, 6. februar forts\xc3\xa6tter samtalerne om det kommende pr\xc3\xa6sidentvalg, og deltagerne er repr\xc3\xa6sentanter fra sekul\xc3\xa6re oppositionspartier, uafh\xc3\xa6ngige jurister, den koptiske forretningsmand Naguib Sawiris, en repr\xc3\xa6sentant for Mohammed el-Baradei og udsendinge fra Det muslimske broderskab. Tilstede var ogs\xc3\xa5 regeringspartiet NDPs nye generalsekret\xc3\xa6r Hossam Badrawi. Resultaterne skulle if\xc3\xb8lge det egyptiske statsfjernsyn v\xc3\xa6re, at der oprettes en komite, der skal diskutere en n\xc3\xb8dvendig forfatningsreform._NEWLINE_Mandag, 7. februar lover den egyptiske regering at indlede en unders\xc3\xb8gelse af offentlig korruption og valgsvindel._NEWLINE_Tirsdag, 8. februar deltog mere end 250.000 i demonstrationerne p\xc3\xa5 Tahrir-pladsen. Oppositionen kr\xc3\xa6ver stadig, Mubaraks afgang, grundlovs\xc3\xa6ndringer, der tillader et retf\xc3\xa6rdigt pr\xc3\xa6sidentvalg, l\xc3\xb8sladelse af politiske fanger og et nyt parlament. \xe2\x80\x93 I Al-Mansura, Ismailia og Suez demonstrerede ligeledes tusinder af mennesker. Samtidig udbr\xc3\xb8d der flere steder i Egypten strejker._NEWLINE_Onsdag, 9. februar var Tahrir-pladsen igen fyldt med egyptiske demonstranter._NEWLINE_Hundredvis af demonstranter blokerede indgangen til landets parlament. Demonstrationen forl\xc3\xb8b fredeligt trods regeringstroppers fors\xc3\xb8g p\xc3\xa5 at beskytte bygningen._NEWLINE_Torsdag, 10. februar blev der om eftermiddagen bekendt, at den egyptiske h\xc3\xa6rledelse har afholdt et m\xc3\xb8de uden den \xc3\xb8verstkommanderende Hosni Mubarak. Mubarak holdt en tale til nationen og gjorde det klart, at han ikke vil tr\xc3\xa6de tilbage som pr\xc3\xa6sident. I stedet bekendtgjorde han, at vicepr\xc3\xa6sidenten, Omar Suleiman, vil overtage flere opgaver._NEWLINE_Fredag, 11. februar har demonstranterne if\xc3\xb8lge nyhedsbureauerne d\xc3\xb8bt dagen \'Vredens Dag\' og har indkaldt til generalstrejke. \xe2\x80\x93 Milit\xc3\xa6ret garanterede tidligt p\xc3\xa5 dagen, at de demokratiske reformer, der er lovet siden opr\xc3\xb8rets begyndelse, vil blive blive gennemf\xc3\xb8rt. Blandt andet er oppositionsbev\xc3\xa6gelsen lovet et frit og fair pr\xc3\xa6sidentvalg til september. \xe2\x80\x93_NEWLINE_If\xc3\xb8lge den egyptiske vicepr\xc3\xa6sident Omar Suleiman har Hosni Mubarak trukket sig fra pr\xc3\xa6sidentposten. Meddelelsen vakte jubel blandt p\xc3\xa5 Tahrir-pladsen i Kairo og i resten af Egypten. \xe2\x80\x93 H\xc3\xa6ren har nu taget magten i landet, og lederen af de v\xc3\xa6bnede styrkers \xc3\xb8verste r\xc3\xa5d den 75-\xc3\xa5rige feltmarskal Mohamed Hussein Tantawi fungerer nu som Egyptens pr\xc3\xa6sident._NEWLINE_L\xc3\xb8rdag, 12. februar m\xc3\xb8dte de egyptiske avisl\xc3\xa6sere for f\xc3\xb8rste gang en regeringspresse, der skrev noget helt andet. Avisen Al-Ahram skriver fx p\xc3\xa5 forsiden: "Folket v\xc3\xa6ltede regimet. Egyptens ungdom tvang Mubarak til at g\xc3\xa5 af". \xe2\x80\x93 Demonstranterne og egyptere, der ikke var med i fredagens skels\xc3\xa6ttende demonstration, har natten igennem festet p\xc3\xa5 Tahrir-pladsen. Fyrv\xc3\xa6rkeri oplyste natten over Kairo, og over hele Egypten blev oppositionsdemonstranternes sejr fejret._NEWLINE_S\xc3\xb8ndag, 13. februar If\xc3\xb8lge nyhedsbureauet Reuters dannede soldater om morgenen ring om de tilbagev\xc3\xa6rende demonstranter p\xc3\xa5 Tahrir-pladsen i Kairo, og for f\xc3\xb8rste gang i 14 dage passerede trafikken pladsen. \xe2\x80\x93 P\xc3\xa5 det egyptiske stats-tv blev der opl\xc3\xa6st en erkl\xc3\xa6ring fra det \xc3\xb8verste milit\xc3\xa6re r\xc3\xa5d, at en komit\xc3\xa9 skal udarbejde et udkast til en ny forfatning for landet, der siden Mubaraks magtovertagelse i 1981 har v\xc3\xa6ret underlagt milit\xc3\xa6r undtagelsestilstand. \xe2\x80\x93 I en overgangsfase vil Egypten blive styret af den regering, som Hosni Mubarak udpegede i sidste m\xc3\xa5ned, men alle love skal derefter godkendes af milit\xc3\xa6rstyret._NEWLINE_Mandag, 14. februar beordrede milit\xc3\xa6ret de sidste demonstranter til at forlade Tahrir-pladsen._NEWLINE_Fredag, 18. februar fejrede hundredtusinder af egyptere Mubaraks afgang._NEWLINE_Tirsdag, 22. februar omdanner den egyptiske h\xc3\xa6rs \xc3\xb8verste r\xc3\xa5d overgangsregeringen med nye ministre fra oppositionen._NEWLINE_Fredag, 25. februar forts\xc3\xa6tter Fredagsdemonstrationerne p\xc3\xa5 Tahrir-pladsen: mange egyptere tvivler p\xc3\xa5 overgangsregeringens reelle hensigter og fors\xc3\xb8ger derfor at presse regeringen. Derved bruger den \xc3\xa6gyptiske h\xc3\xa6r magt for at fjerne demonstranterne._NEWLINE_L\xc3\xb8rdag, 26. februar undskylder den egyptiske h\xc3\xa6r, at den om fredagen p\xc3\xa5 Tahrir-pladsen brugte magt mod demonstranterne. \xe2\x80\x93 Kommissionen, der arbejder med \xc3\xa6ndringerne af den egyptiske forfatning overdrog forslagene til milit\xc3\xa6rr\xc3\xa5det._NEWLINE_Mandag, 28. februar blev der udstedt rejseforbud for Mubarak, hans kone Suzanne og og s\xc3\xb8nnerne Alaa og Gamal. Desuden blev familiens formue indefrosset._NEWLINE_Torsdag, 3. marts udn\xc3\xa6vner milit\xc3\xa6rr\xc3\xa5det Essam Scharaf til premierminister. Dermed opfyldte milit\xc3\xa6rr\xc3\xa5det et vigtigt krav fra oppositionen. ._NEWLINE_Fredag, 4. marts talte premierminister Essam Scharaf p\xc3\xa5 Tahrir-pladsen til titusinder af egyptere. I Alexandria kom der om aftenen til alvorlige sammenst\xc3\xb8d mellem sikkerhedspolitiet og ca 1500 demonstranter, der ville storme sikkerhedspolitiets lokale hovedkvarter._NEWLINE_Mandag, 7.marts blev 47 officerer i sikkerhedspolitiet arresteret. De blev beskyldt for at have br\xc3\xa6ndt dokumenter for fjerne beviser om tortur og anden mishandling af borgerne. \xe2\x80\x93 Tusinder af Koptere demonstrede i Kairo mod de de i dagene f\xc3\xb8r afbr\xc3\xa6ndte kirker._NEWLINE_Premierminister Essam Sharaf lovede at genopbygge de afbr\xc3\xa6ndte kirker._NEWLINE_Fredag, 11. marts blev fire h\xc3\xb8jtst\xc3\xa5ende embedsm\xc3\xa6nd fra indenrigsministeriet arresteret for at have beordret drab i forbindelse med den egyptiske revolution._NEWLINE_L\xc3\xb8rdag, 12. marts bekendtgjorde milit\xc3\xa6rr\xc3\xa5det, at de vil tillade nye politiske partier._NEWLINE_Tirsdag, 15. marts bekendtgjorde milit\xc3\xa6rr\xc3\xa5det at statssikkerhedsorganisationen Mabahith amn ad-daula al-ulya omg\xc3\xa5ende vil blive opl\xc3\xb8st. Organisationen r\xc3\xa5dede over 100.000 medarbejdere og et omfattende net af informanter. Den beskyldes blandt andet for at have tortureret fanger og for at have forfalsket valgene. Milit\xc3\xa6rr\xc3\xa5det efterkommer dermed et af protestbev\xc3\xa6gelsens centrale krav._NEWLINE_L\xc3\xb8rdag, 19. marts godkendte 77 procent v\xc3\xa6lgerne den nye forfatning. \xc3\x86ndringerne af den best\xc3\xa5ende forfatning blev udarbejdet af af en forfatningskomite og autoriseret af milit\xc3\xa6rr\xc3\xa5det._NEWLINE_Onsdag, 23. marts billigede regeringen udkastet til en lov, der indskr\xc3\xa6nker retten til at forsamle sig. I fremtiden skal strejker, protester og demonstrationer, sit-ins, der i private og statslige firmaer eller offentlige institutioner f\xc3\xb8rer til indstilling af arbejdet, eller har indflydelse p\xc3\xa5 landets \xc3\xb8konomi, v\xc3\xa6re strafbar. Den nye lov tr\xc3\xa6der i kraft s\xc3\xa5 l\xc3\xa6nge n\xc3\xb8dstandsloven er aktiveret, som har v\xc3\xa6ret tilf\xc3\xa6ldeti de sidste 30 \xc3\xa5r._NEWLINE_Mandag, 4. april. If\xc3\xb8lge det egyptiske sundhedsministerium blev mere end 800 mennesker dr\xc3\xa6bt og 6400 s\xc3\xa5ret i de 18 protestdage der f\xc3\xb8rte til at Hosni Mubaraks regime blev styrtet.'